FI
13.3.2023
Euroopan unionin virallinen lehti
C 94/29
Vaatimukset Valittaja vaatii, että unionin yleinen tuomioistuin — ensisijaisesti kumoaa unionin yleisen tuomioistuimen (laajennettu neljäs jaosto) 19.11.2022 antaman tuomion asiassa T-667/19 siltä osin kuin siinä on hylätty Ferriere Nordin ensisijainen vaatimus 4.7.2019 annetun Euroopan komission päätöksen C(2019) 4969 final kumoamiseksi — kumoaa näin ollen mainitun komission päätöksen — toissijaisesti kumoaa unionin yleisen tuomioistuimen (laajennettu neljäs jaosto) 19.11.2022 antaman tuomion asiassa T-667/19 siltä osin kuin siinä on hylätty Ferriere Nordin toissijainen vaatimus 4.7.2019 annetun Euroopan komission päätöksen C(2019) 4969 final osittaiseksi kumoamiseksi ja valittajalle määrätyn sakon määrän alentamiseksi — kumoaa näin ollen osittain mainitun komission päätöksen ja siten alentaa märätyn sakon määrää. — Joka tapauksessa velvoittaa Euroopan komission korvaamaan kummassakin oikeusasteessa aiheutuneet oikeudenkäyn­ tikulut.
Oikeudelliset perusteet ja pääasialliset perustelut (A) Valitusperusteet, jotka koskevat unionin yleisen tuomioistuimen tuomion kumoamista kokonaan siltä osin kuin siinä on hylätty perusteet, jotka Ferriere Nord on esittänyt 4.7.2019 annetun komission päätöksen kumoamiseksi kokonaan I
Puolustautumisoikeuksien loukkaaminen ja sovellettavien oikeussääntöjen rikkominen (SEUT 266 artikla; perus­ oikeuskirjan 47 ja 48 artikla; Euroopan ihmisoikeussopimuksen 6 artikla; asetuksen 1/2003 (1) 14 ja 27 artikla; asetuksen 773/2004 (2) 11, 12, 13 ja 14 artikla) rikkominen suhteessa 23.4.2018 pidettyyn kuulemiseen ja neuvoa-antavan komitean lausuntoon – Syyttömyysolettaman periaatteen loukkaaminen – Todisteiden tutkimatta jättäminen ja joka tapauksessa tältä osin puuttuvat perustelut – Tosiseikkojen ja todisteiden ilmeisen vääristyneellä tavalla huomioon ottaminen, joka käy ilmi asiakirjoista – Perustelujen puutteellisuus – Mielivaltainen arviointi.
II Käsittelyaikojen keston kohtuullisuutta koskevan periaatteen loukkaaminen – Puolustautumisoikeuksien loukkaa­ minen (perusoikeuskirjan 41 ja 47 artikla; Euroopan ihmisoikeussopimuksen 6 artikla) – Tosiseikkojen ja todisteiden ilmeisen vääristyneellä tavalla huomioon ottaminen, joka käy ilmi asiakirjoista – Perustelujen puutteellisuus.
III Virheelliset perustelut tai niiden perusteiden virheellisyys, joiden nojalla menettely aloitettiiin uudelleen ja seuraamusten määräämisestä tehtiin päätös (asetuksen 1/2003 7 ja 23 artikla) – Toimivallan ylittäminen – Suhteellisuusperiaatteen loukkaaminen – Perusoikeuskirjan 47 ja 48 artiklan sekä Euroopan ihmisoikeus­ sopimuksen 6 artiklan rikkominen – Perustelujen puutteellisuus – Väitteiden integrointi tavalla, joka ei ole hyväksyttävää – Tosiseikkojen ja todisteiden arvioimatta jättäminen – Todistustaakan kääntäminen.
IV ne bis in idem -periaatteen loukkaaminen (perusoikeuskirjan 50 artikla).
V SEUT 277 artiklaan perustuva lainvastaisuusväite, joka koskee asetuksen 1/2003 25 artiklaa (perusoikeuskirjan 41 ja 47 artikla; Euroopan ihmisoikeussopimuksen 6 artikla; SEU 5 artikla) – Tarkastusta ja seuraamusten määräämistä koskevan toimivallan lakkaaminen (asetuksen 1/2003 7 ja 23 artikla).
(B) Valitusperusteet, jotka koskevat unionin yleisen tuomioistuimen tuomion kumoamista osittain siltä osin kuin siinä on hylätty perusteet, jotka Ferriere Nord on esittänyt 4.7.2019 annetun komission päätöksen kumoamiseksi osittain ja siten sakon määrän alentamiseksi.
VI
Rikkomisen uusimisen perusteella sakkoon tehdyn korotuksen lainvastaisuus puolustautumisoikeuksien loukkaamisen johdosta (perusoikeuskirjan 41, 47 ja 48 artikla; Euroopan ihmisoikeussopimuksen 6 artikla; asetuksen 1/2003 27 artikla; asetuksen 773/2004 11 artikla) – Todisteiden tutkimatta jättäminen ja joka tapauksessa tältä osin puuttuvat perustelut – Tosiseikkojen ja todisteiden ilmeisen vääristyneellä tavalla huomioon ottaminen, joka käy ilmi asiakirjoista – Perustelujen puuttellisuus.